Σοφία Λερίου

Η Σοφία Λερίου (1939 - ...) ήταν Ελληνίδα αθλήτρια, 16 φορές πρωταθλήτρια Ελλάδος στο στίβο τις δεκαετίες του '50 και '60, στις ρίψεις, ως αθλήτρια του Πανιωνίου Γ.Σ. Κατέρριψε πολλές φορές τα πανελλήνια ρεκόρ στη σφαιροβολία και στη δισκοβολία (ήταν η πρώτη που ξεπέρασε τα 40μ).

Βιογραφικό
Η Σοφία Λερίου πρωτοεμφανίστηκε στους στίβους το 1954, όταν αναδείχθηκε δευτεραθλήτρια Ελλάδος στη δισκοβολία με 32,39 σε ηλικία 15 ετών. Στη συνέχεια, και ως το 1964, κυριάρχησε στη δισκοβολία και στη σφαιροβολία κατακτώντας 16 πανελλήνιους τίτλους και καταρρίπτοντας τα πανελλήνια ρεκόρ. Στις 13 Απριλίου 1957 έγινε η πρώτη Ελληνίδα που ξεπέρασε τα 40μ στη δισκοβολία με επίδοση 40,40 μ.Αθλητική Ηχώ, 14/4/1957. Στις 16 Ιουνίου του 1962 έκανε στην Αθήνα πανελλήνιο ρεκόρ στη δισκοβολία, με επίδοση 44,20 μ., και στις 14 Ιουλίου έκανε, επίσης στην Αθήνα, πανελλήνιο ρεκόρ στη σφαιροβολία, με επίδοση 12,45 μ.Τα ρεκόρ του 1962, Ιστορικό Λεύκωμα 1962, σελ. 162, Καθημερινή (1997). Στις 28 Ιουλίου του 1963 κατέρριψε στην Αθήνα το πανελλήνιο ρεκόρ στη δισκοβολία, με επίδοση 45,02 μ., και στις 30 Ιουλίου, επίσης στην Αθήνα, κατέρριψε το πανελλήνιο ρεκόρ στη σφαιροβολία, με επίδοση 12,82 μ.Τα ρεκόρ του 1963, Ιστορικό Λεύκωμα 1963, σελ. 162, Καθημερινή (1997)

Ταυτόχρονα, βοήθησε το σύλλογό της να κατακτά συνεχώς το πρωτάθλημα από το 1954 ως το 1964 που σταμάτησε τον αγωνιστικό αθλητισμό, μετέχοντας και σε άλλα αγωνίσματα."Στα άδυτα των Πανελληνίων", Αθλητική Ηχώ, 18/7/1997. Πήρε μέρος σε Βαλκανικούς και Μεσογειακούς Αγώνες. Σημαντική διάκριση υπήρξε η νίκη της στους Ελληνοϊσραηλινούς Αγώνες το 1964 στη σφαιροβολία με πανελλήνιο ρεκόρ 12,95 μ.Αθλητική Ηχώ, 19/9/1964. Την ίδια χρονιά, στις 11 Οκτωβρίου του 1964, κατέρριψε στην Αθήνα και πάλι το πανελλήνιο ρεκόρ στη σφαιροβολία με επίδοση 13,05 μ.Τα ρεκόρ του 1964, Ιστορικό Λεύκωμα 1964, σελ. 163, Καθημερινή (1997)      

Επίσης, αγωνιζόταν στη γυναικεία ομάδα μπάσκετ του Πανιωνίου."Η γυναικεία ομάς του Πανιωνίου εκέρδισε την αντίστοιχον του Άργους με 41-33", "Αθλητική Ηχώ", 27/12/1955."Η γυναικεία ομάς του Ολυμπιακού επεβλήθη του Πανιωνίου με 61-51", "Αθλητική Ηχώ", 26/11/1956. Για την προσφορά της στο σύλλογο και στον ελληνικό αθλητισμό το 1963 τιμήθηκε με το Χρυσό Σταυρό του Πανιωνίου, μόλις η δεύτερη γυναίκα αθλήτρια, στην οποία απονεμήθηκε η διάκριση αυτή.

Συνέχισε να υπηρετεί τον αθλητισμό ως κριτής στίβου. Δημιούργησε οικογένεια με σύζυγο τον αθλητικό παράγοντα του Εθνικού Π., ραδιοσχολιαστή και γνωστό στιχουργό Νίκο Μουρκάκο (1923-2005), που έγραψε στίχους για περισσότερα από 200 λαϊκά τραγούδια, όπως: "Ζιγκουάλα", "Ένα σφάλμα έκανα", "Εγώ είμαι ένα παλιόπαιδο" κλπ."Νίκος Μουρκάκος, Ένας γνωστός-άγνωστος".  Γιος της ήταν ο αθλητικός συντάκτης Λάζαρος Μουρκάκος (1965-2011) καθώς και ο δημοσιογράφος Μανώλης Μουρκάκος.

Αθλήτρια των ρίψεων υπήρξε και η νεώτερη αδερφή της Ιωάννα.

Διακρίσεις

 Πανελλήνια ρεκόρ:
Σφαιροβολία: 12,40 (1955), 12,45 (1962), 12,82 (1963), 12,95 (1964), 13,05 (1964).
Δισκοβολία: 39,43 (1956), 39,91 (1956), 40,40 (1957), 40,92 (1958), 41,80 (1958), 44,20 (1962), 45,02 (1963).
 Πρωταθλήτρια Ελλάδος:
Σφαιροβολία (6): 1955, 1958, 1961, 1962, 1963, 1964. 
Δισκοβολία (8): 1955, 1956, 1958, 1960, 1961, 1962, 1963, 1964. 
4Χ100 (2): 1956, 1958.
 Χρυσός Σταυρός Πανιωνίου: 1963.

Πηγές

 Πέτρου Λινάρδου, "Η Σμύρνη του Πανιωνίου", 1998.
 Πέτρου Λινάρδου, "Ο Πανιώνιος στο δρόμο για τη Νέα Σμύρνη (1930-1940)", εφ. Πανιώνιος Κόσμος, φ. 21 (23/5/2009), σελ. 7.

Αναφορές



Κατηγορία:Ελληνίδες αθλήτριες της καλαθοσφαίρισης
Κατηγορία:Ελληνίδες αθλήτριες του ακοντισμού
Κατηγορία:Ελληνίδες αθλήτριες της δισκοβολίας
Κατηγορία:Ελληνίδες αθλήτριες της σφαιροβολίας
Κατηγορία:Καλαθοσφαιρίστριες Πανιωνίου
Κατηγορία:Αθλητές στίβου Πανιωνίου
Κατηγορία:Έλληνες κριτές κλασικού αθλητισμού
Κατηγορία:Κάτοχοι μεταλλίων του Πανελλήνιου Πρωταθλήματος Στίβου